
ΥΠΟΥΡΓΕΙΟ ΠΑΙΔΕΙΑΣ, 

ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

Αριθμός 31/2018 

Το Πειθαρχικό Συμβούλιο των μελών του Δ.Ε.Π. 
των Ανωτάτων Εκπαιδευτικών Ιδρυμάτων (άρ¬ 
θρο 2 παρ. 2 εδ. δ, άρθρο 5 του π.δ. 160/2008, 
άρθρο 65 του ν. 3900/2010 και άρθρο 80 παρ. 5 
περ.β'και γ'του ν. 4009/2011). 

Αποτελούμενο από τους Αθανάσιο Ράντο, Αντιπρόε¬ 
δρο του Συμβουλίου της Επικράτειας (ο Πρόεδρος του 
Συμβουλίου της Επικράτειας είχε κώλυμα), ως Πρόεδρο, 
Ιωάννη Φιοράκη, Αρεοπαγίτη, ΔημήτριοΤσακανίκα, Σύμ¬ 
βουλο του Ελεγκτικού Συνεδρίου, και Αναστάσιο Τσίνα, 
Πρύτανη τουΤ.Ε.Ι. Ηπείρου, αναπληρωματικό μέλος, κω- 
λυομένουτου τακτικού Νικολάου Κατσαράκη, Πρύτανη 
τουΤ.Ε.Ι. Κρήτης, ως μέλη. 

Συνήλθε σε δημόσια συνεδρίαση στις 14 Μάίου 2018, 
ημέρα Δευτέρα και ώρα 17:00 με παρούσα την αναπλη- 
ρώτρια Γραμματέα του Σταυρούλα Χάρου, Προϊσταμένη 
του Τμήματος Καθαρογραφήςτου Συμβουλίου της Επι¬ 
κράτειας (η Γραμματέας του Συμβουλίου, Προϊσταμένη 
της Διεύθυνσης της Γραμματείας του Συμβουλίου της 
Επικράτειας, είχε κώλυμα). Αντικείμενο της συνεδρίασης 
ήταν η εκδίκαση, μετά την παραπεμπτική σε δημόσια 
ακρόαση 8/2018 απόφαση του Συμβουλίου τούτου, της 
πειθαρχικής αγωγής που έχει εγερθεί από τον Πρόεδρο 
τουΤ.Ε.Ι. Αθήνας κατά του Ελευθερίου Λαβδά, Καθηγητή 
Εφαρμογών του παραπάνω Ιδρύματος, ο οποίος παρα¬ 
στάθηκε με τον δικηγόρο Δημήτριο Παναγιωτόπουλο 
(Α.Μ. 18791 Δ.Σ.Α.), που τον διόρισε στο ακροατήριο. 

Αφού άκουσε τον εισηγητή της υποθέσεως Δημήτριο 
Τσακανίκα, Σύμβουλο του Ελεγκτικού Συνεδρίου, ο οποίος 
διάβασε την 8/2018 απόφαση του Συμβουλίου τούτου, τον 
δικηγόρο του εγκαλουμένου και τον ίδιο τον εγκαλούμενο, 
οι οποίοι αντέκρουσαντο κατηγορητήριο (βλ.ταυτάριθμο 
Πρακτικό Συνεδριάσεως), και μελέτησε τα στοιχεία του φα¬ 
κέλου ως και το εμπρόθεσμα υποβληθέν υπόμνημα (μετά 
τη χορήγηση σχετικής προθεσμίας προς τούτο) 

Σκέφθηκε κατά το νόμο 

1. Με την 8/2018 απόφαση του παρόντος Συμβουλίου 
κλήθηκε να απολογηθεί ενώπιον του ο παραπεμφθείς σε 
αυτό (με το ΕΜΠ 90/1.7.2013 έγγραφο του τότε Προέ¬ 


δρου του Τ.Ε.Ι. Αθήνας) Ελευθέριος Λαβδάς, Καθηγητής 
Εφαρμογών του παραπάνω Ιδρύματος, διότι, κατά με¬ 
ρική παραδοχή της πειθαρχικής αγωγής που ασκήθηκε 
σε βάρος του με το ανωτέρω παραπεμπτήριο έγγραφο, 
από 5.7.2010 μέχρι και 28.5.2013, αν και ανήκε στην κα¬ 
τηγορία του εκπαιδευτικού προσωπικού (Ε.Π.) πλήρους 
απασχόλησης, εργαζόταν παραλλήλως με έμμισθη σύμ¬ 
βαση εργασίας αορίστου χρόνου σε ιδιωτικό μαιευτήριο, 
υποπίπτοντας, στο προβλεπόμενο από τις διατάξεις των 
άρθρων 3 παρ. 1 του π.δ. 372/1984 και 23 παρ. 1 του 
π.δ. 160/2008 πειθαρχικό παράπτωμα της παραβίασης 
των διατάξεων της κείμενης νομοθεσίας για τα Τ.Ε.Ι. 

2. Στο ν.2530/1997 (Α' 218), όπως τροποποιήθη¬ 
κε και συμπληρώθηκε με τα άρθρα 3 παρ. 16 του 
ν. 3027/2002 (ΦΕΚ Α' 152/28.6.2002), 13 παρ. 29 του 
ν. 3149/2003, (ΦΕΚΑ' 141/10.6.2003), και 38 παρ. 5 και 
ν. 3794/2009 (ΦΕΚ Α' 156/4.9.2009), καθορίστηκαν οι 
υποχρεώσεις των μελών Ε.Π. των Τ.Ε.Ι. να παρέχουν δι¬ 
δακτικό, ερευνητικό, επιστημονικό και διοικητικό έργο 
(άρθρο 7). Περαιτέρω, με το άρθρο 8 του νόμου αυτού 
εισάγεται διάκριση των μελών Ε.Π. των Τ.Ε.Ι σε κατηγορί¬ 
ες πλήρους και μερικής απασχόλησης και καθορίζονται 
τα κριτήρια υπαγωγής σε κάθε κατηγορία. Ειδικότερα, 
στο άρθρο 8 παρ. 1 και 2 ορίζονται τα εξής: 

«Ι.Τα μέλη Ε.Π. εντάσσονται σε μία από τις εξής δύο 
κατηγορίες: α. της πλήρους απασχόλησης, β. της μερικής 
απασχόλησης. Η ένταξη σε μία από τις δύο κατηγορίες 
γίνεται μετά από αίτηση του μέλους Ε.Π. κατά τα οριζό¬ 
μενα στο άρθρο 9 του παρόντος. Στην περίπτωση που 
μέλος Ε.Π. δεν υποβάλλει εμπρόθεσμα αίτηση, τεκμαί- 
ρεται ότι συντρέχουν οι προϋποθέσεις του ασυμβίβα¬ 
στου. 2. Μέλη Ε.Π. πλήρους απασχόλησης υποχρεούνται: 
α. Να διαμένουν και να εγκαθίστανται στο νομό όπου 
εδρεύει το Τμήμα του Τ.Ε.Ι. στο οποίο υπηρετούν, β. Να 
εκτελούν διδακτική απασχόληση και πρόσθετες υπη¬ 
ρεσίες σύμφωνα με τις διατάξεις των περιπτώσεων Α, 
Β, Γ του άρθρου 20 του ν. 1404/1983. Δύνανται μόνον: 
γ. Να αμείβονται από χρηματοδοτούμενα ερευνητικά 
προγράμματα ή από Ερευνητικά Ινστιτούτα ή Κέντρα 
υπό την εποπτεία της Γενικής Γραμματείας Έρευνας και 
Τεχνολογίας ή υπό την εποπτεία άλλων Υπουργείων ή 
από Ερευνητικά Πανεπιστημιακά Ινστιτούτα υπό την 
εποπτεία ή τη συνεποπτεία του Υπουργείου Εθνικής 
Παιδείας και Θρησκευμάτων, δ. Να αμείβονται από 

Τεύχος ΓΊ 77/19.02.2019 


κάθε είδους έργο. ε. Να ασκούν υπερωριακή απασχό¬ 
ληση, εκτός του ιδρύματος εφόσον δεν αμείβονται από 
τη θέση για την οποία παρέχουν την υπερωριακή τους 
απασχόληση, στ. Να ασκούν ελευθέριο επάγγελμα, 
ζ. Να αμείβονται από συγγραφικά και καλλιτεχνικά δικαι¬ 
ώματα. η. Να διδάσκουν στο Ε.Α.Π., σε δημόσιες σχολές, 
σε δημόσια Ι.Ε.Κ. και Κ.Ε.Κ. ή να παρέχουν διδακτικό ή 
διευθυντικό έργο στο Παιδαγωγικό Ινστιτούτο και στα 
Π.Ε.Κ.. θ. Να συμμετέχουν ως έμμισθα μέλη σε δύο κατ' 
ανώτατο όριο, επιτροπές και Δ.Σ. του δημόσιου και ιδιω¬ 
τικού τομέα, στις οποίες προβλέπεται υποχρεωτικώς εκ 
του νόμου η συμμετοχή τους, καθώς και σε Διοικούσες 
Επιτροπές Α.Ε.Ι. και ως μέλη της Ακαδημίας Αθηνών, του 
Επιστημονικού Συμβουλίου και των Επιτροπών της Βου¬ 
λής, καθώς και ως μέλη των ανεξάρτητων διοικητικών 
αρχών, εξαιρουμένωντων Προέδρων τους. ι. Να ασκούν 
χωρίς αμοιβή, συμπεριλαμβανομένης και της κατ'αποκο¬ 
πήν αποζημίωσης, κάθε είδους έργο ή δραστηριότητα. 

3. Επίσης, στο άρθρο 23 του ν. 4009/2011 (ΦΕΚ Α' 195/ 
6-9-2011), οι διατάξεις του οποίου τροποποιήθηκαν με 
τηνπαρ.3του άρθρου5τουν. 4076/2012 (ΦΕΚΑΊ59) και 
ισχύουν από το ακαδημαϊκό έτος 2012-2013, (βλ. άρθρο 
80 παρ. 7 του ν. 4009/2011) και διέπουν, μεταξύ άλλων, τα 
Τ.Ε.Ι. που συνιστούν τον τεχνολογικό τομέα της ανώτατης 
εκπαίδευσης, ορίζονται τα ακόλουθα: «1. Οι Καθηγητές 
εκλέγονται ως πλήρους απασχόλησης. Μετά τη συμπλή¬ 
ρωση τριετούς πραγματικής άσκησης καθηκόντων στη 
βαθμίδα του πρώτου διορισμού τους, μπορούν να εντα¬ 
χθούν στην κατηγορία της μερικής απασχόλησης, οπότε 
και λαμβάνουν το 35% των τακτικών αποδοχών τους. 2. 
Οι Καθηγητές πλήρους απασχόλησης μπορούν: α) Να 
αμείβονται από χρηματοδοτούμενα έργα που διαχειρίζε¬ 
ται ο Ειδικός Λογαριασμός Κονδυλίων Έρευνας (ΕΛΚΕ), ή 
και το Ν.Π.Ι.Δ. οποιουδήποτε Α.Ε.Ι., το οποίο προβλέπεται 
στο άρθρο 58, ή οποιοδήποτε ερευνητικό ινστιτούτο ή 
κέντρο που εποπτεύεται από οποιοδήποτε Υπουργείο, 
β) Να αμείβονται από δικαιώματα διανοητικής ιδιοκτησί¬ 
ας. γ) Να ασκούν με ή χωρίς αμοιβή, καθώς και με αποζη¬ 
μίωση κατ'αποκοπήν, κάθε είδους έργο ή δραστηριότη¬ 
τα, πλην εκείνων που προσδίδουν την εμπορική ιδιότητα, 
καθώς και να ασκούν τα καθήκοντα του διευθύνοντος 
συμβούλου του Ν.Π.Ι.Δ. του ιδρύματος τους, που προ- 
βλέπεται στο άρθρο 58. Σε κάθε περίπτωση μπορούν 
να μετέχουν με οποιαδήποτε ιδιότητα σε εταιρείες τε¬ 
χνολογικής βάσης - έντασης γνώσης που προβλέπονται 
από το άρθρο 23 του ν. 2741/1999 (Α' 199). δ) Να αμεί¬ 
βονται από εκτέλεση κλινικού έργου και εφημεριών σε 
πανεπιστημιακές κλινικές, ε) Να συμμετέχουν με αμοιβή 
στις διαδικασίες επιλογής προσωπικού του Ανώτατου 
Συμβουλίου Επιλογής Προσωπικού (Α.Σ.Ε.Π.), καθώς και 
της Κεντρικής Επιτροπής Εξετάσεων για την εισαγωγή 
στην τριτοβάθμια εκπαίδευση, στ) Να συμμετέχουν ως 
έμμισθα μέλη σε δύο κατ' ανώτατο όριο επιτροπές και 
επιστημονικά ή διοικητικά συμβούλια του δημόσιου και 
ιδιωτικού τομέα, στις οποίες προβλέπεται υποχρεωτικώς 
η συμμετοχή καθηγητών, καθώς και σε Διοικούσες Επι¬ 
τροπές Α.Ε.Ι. και ως μέλη της Ακαδημίας Αθηνών, ως μέλη 
ή επιστημονικοί συνεργάτες του Επιστημονικού Συμβου¬ 
λίου, της Επιστημονικής Υπηρεσίας και Επιτροπών της 


Βουλής, καθώς και ως μέλη των ανεξάρτητων διοικητι¬ 
κών αρχών με εξαίρεση τη θέση του προέδρου τους ή να 
κατέχουν τις προβλεπόμενες από τις κείμενες διατάξεις 
θέσεις Ειδικού Συμβούλου ή Ειδικού Συνεργάτη των 
Υπουργών, των Υφυπουργών ή των Γενικών Γραμματέων, 
ζ) Να διδάσκουν σε οποιοδήποτε άλλο Α.Ε.Ι., σε δημό¬ 
σιες Σχολές, σε δημόσια Ινστιτούτα Επαγγελματικής 
Κατάρτισης (Ι.Ε.Κ.) και Κέντρα Επαγγελματικής Κατάρ¬ 
τισης (Κ.Ε.Κ.) ή να παρέχουν διοικητικό έργο στο Ι.Ε.Π.. 
η) Να αμείβονται για τη συμμετοχή τους στα όργανα 
διοίκησης του ιδρύματος ή της ΑΔΙΠ ή κάθε άλλου φορέα 
που εποπτεύεται από το Υπουργείο Παιδείας, Διά Βίου 
Μάθησης και Θρησκευμάτων, θ. Να ασκούν ελευθέριο 
επάγγελμα, ύστερα από ενημέρωση του Κοσμήτορα της 
Σχολής, στην οποία ανήκουν. 3. Οι αμοιβές των καθη¬ 
γητών πλήρους απασχόλησης υπό τα στοιχεία α, β, δ 
και θ της προηγούμενης παραγράφου εισπράττονται 
υποχρεωτικώς μέσω του Ν .Π ,Ι.Δ. του ιδρύματος τους, το 
οποίου προβλέπεται στο άρθρο 58....». 

4. Εξάλλου, στο μεν άρθρο 3 του π/δτος 372/1984 «πει¬ 
θαρχικό δίκαιο μελών των Τεχνολογικών Εκπαιδευτικών 
Ιδρυμάτων» (ΦΕΚ Α' 129) ορίζεται, ότι: «1. Κάθε υπαίτια 
και καταλογιστή πράξη ή παράλειψη των μελών του Ε.Π. 
και Ε.Ε.Π. που αντίκειται στις υποχρεώσεις όπως αυτές 
πηγάζουν από την κείμενη νομοθεσία ή τον εσωτερικό 
κανονισμό ή είναι αντίθετη προς το λειτούργημά τους, 
συνιστά πειθαρχικό παράπτωμα. 2. Πειθαρχικά αδι¬ 
κήματα των μελών Ε.Π. και Ε.Ε.Π. αποτελούν ιδίως: ... 
στ) η αποσιώπηση απασχόλησης σε έργα ξένα προς τα 
καθήκοντά τους, εκτός Τ.Ε.Ι. ή κατοχής δεύτερης θέσης 
κατά τις κείμενες διατάξεις....», στη δε ισχύουσα, πλην 
άλλων, και για τα μέλη του Ε.Π. των Τ.Ε.Ι. διάταξη του 
άρθρου 23 του π.δ/τος 160/2008 «Πρότυπος Γενικός 
Κανονισμός Λειτουργίας των Α.Ε.Ι.» (ΦΕΚ Α' 220) προ- 
βλέπεται ότι πειθαρχικό παράπτωμα για τα μέλη Δ.Ε.Π. ή 
Ε.Π., Ε.Ε.ΔΙ.Π. ή Ε.ΔΙ.Π., Ε.Τ.Ε.Π. και το λοιπό βοηθητικό και 
έκτακτο διδακτικό - εκπαιδευτικό προσωπικό των Α.Ε.Ι., 
καθώς και για τους προπτυχιακούς και μεταπτυχιακούς 
φοιτητές ή σπουδαστές και υποψήφιους διδάκτορες συ- 
νιστά, μεταξύ άλλων, και η παραβίαση των διατάξεων 
της κείμενης νομοθεσίας για τα Α.Ε.Ι., στα οποία κατά 
το άρθρο 1 παρ. 1 του αυτού π.δ/τος περιλαμβάνονται 
και τα Τ.Ε.Ι., ως ιδρύματα του τεχνολογικού τομέα της 
ανώτατης εκπαίδευσης. 

5. Από το συνδυασμό των ανωτέρω διατάξεων, οι 
οποίες αποβλέπουν στην αποκλειστική ενασχόληση 
των διδασκόντων στα πανεπιστημιακά ιδρύματα με τα 
εκπαιδευτικά και ερευνητικά τους καθήκοντα, με συγκε¬ 
κριμένες μόνον ειδικές εξαιρέσεις, συνάγεται ότι τα μέλη 
Ε.Π. των Τ.Ε.Ι. πλήρους απασχόλησης, σε αντίθεση με τα 
μέλη Ε.Π. που εντάσσονται στην κατηγορία μερικής απα¬ 
σχόλησης (βλ. άρθρο 8 παρ. 3 του ν. 2530/1997, όπως 
αντικαταστάθηκε με το άρθρο 27 του ν. 3549/2007), 
απαγορεύεται να κατέχουν δεύτερη έμμισθη θέση στο 
δημόσιο ή ιδιωτικό τομέα (βλ. ΣτΕ 1147/2008). Η κατο¬ 
χή δε τέτοιας θέσης παράλληλα με τη θέση μέλους Ε.Π 
πλήρους απασχόλησης συνιστά πειθαρχικό παράπτωμα 
κατά το άρθρο 3 παρ. 1 και 2 περ. στ' του π.δ. 372/1984 
και 23 παρ. 1 του π.δ. 160/2008. 

6. Τέλος, σύμφωνα με το άρθρο 27 του π.δ. 160/2008, 
που διατηρήθηκε σε ισχύ με την παρ. 58 του άρθρου 81 
του ν. 4009/2011 και εφαρμόζεται εν προκειμένω σε συν¬ 
δυασμό με το άρθρο 23 του ίδιου π.δ/τος, τα πειθαρχικά 
παραπτώματα που διαπράττονται από μέλη Δ.Ε.Π. των 
Α.Ε.Ι. παραγράφονται μετά πενταετία από την τέλεσή 
τους, εκτός εάν αποτελούν και αξιόποινες πράξεις, οπότε 
δεν παραγράφονται, πριν από την συμπλήρωση της πα¬ 
ραγραφής, που ισχύουν για αυτές. Ομοιου περιεχομένου 
είναι και οι διατάξεις του άρθρου 332 ν. 5343/1932. Επί 
πειθαρχικών δε παραπτωμάτων που τελούνται με, πε¬ 
ρισσότερες της μιας, πράξεις ή παραλείψεις, οι οποίες 
αποτελούν εκδήλωση και συνέχεια (εξακολούθηση) του 
ιδίου πειθαρχικού παραπτώματος, ο χρόνος της παρα¬ 
γραφής δεν αρχίζει να υπολογίζεται πριν τη συντέλεση 
της τελευταίας πράξης ή παράλειψης που συνιστά το 
οικείο πειθαρχικό παράπτωμα, δηλαδή από το χρονικό 
σημείο κατά το οποίο έπαυσε να τελείται το κατ' εξα¬ 
κολούθηση πειθαρχικό αδίκημα (ΣτΕ 153/2016, σκ. 8, 
1264/2014, σκ. 7, 3978/2012,1789/2011, 2770/2006). 

7. Στην προκειμένη περίπτωση, από όλα ανεξαιρέτως 
τα έγγραφα και στοιχεία που υπάρχουν στο φάκελο της 
υπόθεσης προκύπτουν τα ακόλουθα: Ο εγκαλούμενος δι¬ 
ορίστηκε στις 27.5.2010 (ΦΕΚ 433/Π) με τριετή θητεία σε 
κενή οργανική θέση Ε.Π. βαθμίδας καθηγητή Εφαρμογών 
πλήρους απασχόλησηςτουΤομέαΑπεικονιστικής Ιατρικής 
του Τμήματος Ραδιολογίας - Ακτινολογίας τηςΣ.Ε.Υ.Π.του 
Τ.Ε.Ι. Αθήνας και ανέλαβε υπηρεσία στις 5.7.2010. Παράλλη¬ 
λα, ανήκε στο ανθρώπινο δυναμικό ιδιωτικού μαιευτηρίου 
με την επωνυμία «ΙΑΣΩ Θεσσαλίας» από 28.9.2009 μέχρι και 
τις 28.5.2013, στο οποίο εργαζόταν με έμμισθη σύμβαση 
εργασίας αορίστου χρόνου. Ο ίδιος κατά την πρόσληψή 
του στο Τ.Ε.Ι. Αθήνας είχε δηλώσει ότι θα ασκεί παράλληλα 
ελευθέριο επάγγελμα και συγκεκριμένα αυτό του τεχνολό¬ 
γου - ακτινολόγου. Για το λόγο αυτό ενημερώθηκε από τον 
Πρόεδρο του Τ.Ε.Ι. και ο Ειδικός Αογαριασμός Κονδυλίων 
Έρευνας του εν λόγω ιδρύματος. Ο εγκαλούμενος, ουδέπο¬ 
τε, όμως, άσκησε ελευθέριο επάγγελμα, αλλά αντίθετα, εξα¬ 
κολούθησε να εργάζεται υπό το προαναφερόμενο καθε¬ 
στώς στο «ΙΑΣΩ Θεσσαλίας», λαμβάνοντας και τις ανάλογες 
αμοιβές. Την απασχόλησή του αυτή αποσιώπησε και δεν 
την ανήγγειλε στο Τ.Ε.Ι. Αθήνας στο οποίο υπηρετούσε κατά 
την περίοδο εκείνη ως μέλος Ε.Π. πλήρους απασχόλησης. 
Με τα δεδομένα αυτά και σύμφωνα με όσα διαλαμβάνο¬ 
νται στις νομικές σκέψεις που προηγήθηκαν, η παράλλη¬ 
λη απασχόληση του εγκαλουμένου με έμμισθη σύμβαση 
εργασίας σε ιδιωτικό μαιευτήριο υπήρξε οπωσδήποτε 
παράνομη, γεγονός που στοιχειοθετεί το προβλεπόμενο 
στις διατάξεις των άρθρων 3 παρ. 1 του π.δ. 372/1984 και 
23 παρ. 1 του π.δ. 160/2008 πειθαρχικό παράπτωμα της 
παραβίασης των διατάξεων της κείμενης νομοθεσίας για τα 
Τ.Ε.Ι. και ειδικότερα των άρθρων 8 παρ. 2 του ν. 2530/1997 
και 23 του ν. 4009/2011. Το ανωτέρω δε παράπτωμα δεν 
έχει παραγραφεί, δοθέντος ότι, σύμφωνα με τα εκτεθέντα 
στην προηγούμενη (υπό στοιχ. 6) σκέψη, ως αφετηρία του 
χρόνου παραγραφής λογίζεται εν προκειμένω η 28.5.2013, 
ημερομηνία κατά την οποία διέκοψε τη σχέση του με το 
ως άνω ιδιωτικό μαιευτήριο, και όχι, όπως αβασίμως υπο- 
στή ρίξε ο εγκαλούμενος στην απολογία του, από 5.7.2010, 


ημερομηνία κατά την οποία, έχοντας έμμισθη σχέση με το 
ανωτέρω ιδιωτικό μαιευτήριο, απέκτησε το πρώτον την 
ιδιότητα του καθηγητή εφαρμογών πλήρους απασχόλησης 
στο Τ.Ε.Ι. Αθήνας. Περαιτέρω, ο προβαλλόμενος ενώπιον 
του Συμβουλίου ισχυρισμός του, σύμφωνα με τον οποίο η 
πειθαρχική του δίωξη οφείλεται σε παρερμηνεία των νο¬ 
μοθετικών διατάξεων που επιτρέπουν την κατ' εξαίρεση, 
παράλληλη μετά ακαδημαϊκάτους καθήκοντα,επαγγελμα¬ 
τική απασχόληση των καθηγητών Τ.Ε.Ι. στον ιδιωτικό τομέα, 
ανεξαρτήτως της αοριστίας του, διότι δεν αναφέρει σε τί 
έγκειται ειδικότερα η παρερμηνεία αυτή, είναι αβάσιμος, 
καθόσον από τις διατάξειςτου άρθρου 8 του ν. 2530/1997 
και του ομοίου περιεχομένου άρθρου 23 του ν. 4009/2011 
προκύπτει ότι, πλην συγκεκριμένων εξαιρέσεων ρητώς 
αναφερομένων στο νόμο, στις οποίες δεν περιλαμβάνεται 
η με σχέση εργασίας έμμισθη απασχόληση στον ιδιωτικό 
τομέα, τα μέλη Ε.Π. των Τ.Ε.Ι., οποιοσδήποτε βαθμίδας, και 
ανεξάρτητα από την ονομασία που δίνει κάθε φορά ο νό¬ 
μος στις βαθμίδες αυτές, απαγορεύεται να κατέχουν δεύ¬ 
τερη έμμισθη θέση στον ιδιωτικό ή δημόσιο τομέα. Ομοί¬ 
ως, από τις ανωτέρω διατάξεις απαγορεύεται η έμμισθη 
απασχόληση στον ιδιωτικό τομέα των μελών Ε.Π. των Τ.Ε.Ι 
πλήρους απασχόλησης, ακόμα και αν αυτή «αξιοποιήθηκε» 
από τους ανωτέρω κατά την άσκηση των διδακτικών και 
ερευνητικών τους καθηκόντων στα Τ.Ε.Ι., απορριπτομένου 
έτσι ως αβασίμου του ισχυρισμού του εγκαλουμένου ότι η 
κατά παράβαση του νόμου έμμισθη παροχή εργασίας του 
στο «ΙΑΣΩ Θεσσαλίας» αφενός αποσκοπούσε κυρίως στην 
εκπαιδευτική και ερευνητική του εξέλιξη και λιγότερο στην 
ενίσχυση του εισοδήματος του, αφετέρου αξιοποιήθηκε 
με τον εμπλουτισμό της διδασκαλίας του στο Τ.Ε.Ι και τη 
συγγραφή από αυτόν πανεπιστημιακών μελετών και ερ¬ 
γασιών τα οποία δημοσιεύθηκαν σε έγκυρα επιστημονικά 
περιοδικά και πανελλήνια και διεθνή επιστημονικά συνέ¬ 
δρια. Εξάλλου, απορριπτέος καθίσταται και ο ισχυρισμός 
του εγκαλουμένου, με τον οποίο προβάλλει ότι η άσκηση 
ελεύθερου επαγγέλματος από μέλη Ε.Π. των Τ.Ε.Ι. δεν απα¬ 
γορευόταν με το άρθρο 20 κεφ. Δ παρ. 1 του ν. 1404/1983 
και πλέον ρητώς επιτρέπεται με τη διάταξη του άρθρου 8 
παρ. 2 περ. στ' του ν. 2530/1997, καθόσον εσφαλμένως 
υπολαμβάνει ότι η νομική και ουσιαστική βάση της πα¬ 
ραπομπής του με την 8/2018 απόφαση του Συμβουλίου 
τούτου αφορά στην παραλλήλως με τα ακαδημαϊκά του 
καθήκοντα άσκηση ελεύθερου επαγγέλματος και όχι στην 
απασχόλησή του με έμμισθη σχέση εργασίας σε ιδιωτικό 
μαιευτήριο. Τέλος, ο εγκαλούμενος προέβαλε στην απο¬ 
λογία του ενώπιον του Συμβουλίου ότι δεν είχε πρόθεση 
να παραβεί τις προβλεπόμενες από το νόμο υποχρεώσεις 
που είχε ως μέλος Ε.Π. των Τ.Ε.Ι. διότι, όπως υποστήριξε, 
προτού ορκιστεί και αναλάβει καθήκοντα ως καθηγητής 
εφαρμογών στο Τ.Ε.Ι. Αθήνας, το μεν προέβη σε όλες τις 
αναγκαίες ενέργειες, προκειμένου να του χορηγηθεί νό¬ 
μιμη άδεια ασκήσεωςτου επαγγέλματος του Τεχνολόγου 
Ακτινολόγου και να μετατραπεί η υφιστάμενη τότε έμμισθη 
σύμβαση εργασίας του με το ιδιωτικό μαιευτήριο «ΙΑΣΩ 
Θεσσαλίας» σε σύμβαση ανεξάρτητων υπηρεσιών, πλην 
οι ενέργειες αυτές σταμάτησαν όταν το αίτημά του για εγ¬ 
γραφή στα μητρώα ασφαλισμένων του Οργανισμού Ασφα- 
λίσεως Ελευθέρων Επαγγελματιών (Ο.Α.Ε.Ε.) απορρίφθηκε 

με την αιτιολογία ότι για τη συγκεκριμένη επαγγελματική 
ειδικότητα δεν υπήρχε στο ανωτέρω ασφαλιστικό ταμείο 
αντίστοιχος κωδικός αριθμός άσκησης δραστηριότητας,το 
δε παρέλειψε να παραιτηθεί από το ανωτέρω μαιευτήριο 
μέχρις ότου ρυθμιστεί το ζήτημα που ανέκυψε κατά την 
εγγραφή του στα μητρώα ασφαλισμένων του Ο.Α.Ε.Ε. λόγω 
τηςπεπλανημένηςπεποίθησήςτου ότι, μετά την κατάργη¬ 
ση της βαθμίδαςτου Καθηγητή Εφαρμογών σταΤ.Ε.Ι. με το 
ν. 4009/2011, δεν ενέπιπτε στους περιορισμούς της νομοθε¬ 
σίας που αφορούν στην υπό προϋποθέσεις άσκηση έργου 
ή εργασίας στον ιδιωτικό τομέα. Τα ανωτέρω, όμως, πρέπει 
να απορριφθούν, διότι η εμπλοκή που ανέκυψε στις διαδι¬ 
κασίες που, κατά τους ισχυρισμούς του, θα του επέτρεπαν 
να ασκεί νομίμως ελεύθερο επάγγελμα δεν δικαιολογούσε 
τη συνέχιση της έμμισθης απασχόλησής του στο ιδιωτικό 
μαιευτήριο, η οποία μετά το διορισμό του στοΤ.Ε.Ι. Αθήνας 
κατέστη, σύμφωνα με τα προεκτεθέντα, ανεπίτρεπτη και 
μη νόμιμη. Σε κάθε περίπτωση, η ανωτέρω εσφαλμένη πε¬ 
ποίθησή του δεν στοιχειοθετεί συγγνωστή νομική πλάνη 
που αίρει τον πειθαρχικό καταλογισμό του, δοθέντος ότι 
αφενός η απαγόρευση έμμισθης απασχόλησής του με την 
ιδιότητα του μισθωτού στον ιδιωτικό τομέα προβλεπόταν 
και υπό το προγενέστερο καθεστώς του ν. 2530/1997, το 
οποίο ίσχυε στις 28.9.2009, ημερομηνία κατά την οποία δι¬ 
ορίστηκε ως καθηγητής εφαρμογών με καθεστώς πλήρους 
απασχόλησης στοΤ.Ε.Ι. Αθήνας, και μέχρι την έναρξη ισχύος 
του ν. 4009/2011, αφετέρου, ανεξαρτήτως της κατάργησης 
με το ν. 4009/2011 της βαθμίδας του καθηγητή εφαρμο¬ 
γών σταΤ.Ε.Ι., ο εγκαλούμενος εξακολουθούσε και μετά την 
ισχύ του νόμου αυτού να είναι μέλος Ε.Π. στο Τ.Ε.Ι. Αθήνας, 
με την ιδιότητα δε αυτή υπείχε, βάσει του άρθρου 23 του 
ανωτέρω νόμου,την υποχρέωση να μην κατέχει ή διατηρεί, 
παράλληλα μετά κύρια καθήκοντάτου, δεύτερη έμμισθη 
θέση στον ιδιωτικό τομέα. Κατόπιν τούτων, το Συμβούλιο, 
λαμβάνοντας υπόψη και συνεκτιμώντας τη βαρύτητα και 
τις συγκεκριμένες συνθήκες τέλεσης του ανωτέρω πειθαρ¬ 
χικού παραπτώματος, κρίνει ότι πρέπει να επιβληθεί σε αυ¬ 
τόν, όλως επιεικώς ως προσήκουσα και ανάλογη ποινή, 
χρηματικό πρόστιμο ίσο με το ποσό ενός μηνιαίου μισθού 
(άρθρο 24 παρ. 1 περ. β' του π.δ. 160/2008). 

Για τους λόγους αυτούς 

Δέχεται ότι ο Ελευθέριος Λαβδάς του Νικολάου, Κα¬ 
θηγητής Εφαρμογών του Τμήματος Ραδιολογίας-Ακτι- 
νολογίας της Σχολής Επαγγελμάτων Υγείας και Πρόνοιας 
(Σ.Ε.Υ.Π.) του Τ.Ε.Ι. Αθήνας, τέλεσε το πειθαρχικό παρά¬ 
πτωμα που αναφέρεται στο σκεπτικό. 

Επιβάλλει σε αυτόν την πειθαρχική ποινή του χρημα¬ 
τικού προστίμου ίσου με το ποσό ενός μηνιαίου μισθού. 

Κρίθηκε και αποφασίστηκε στην Αθήνα, στις 11 Ιου¬ 
νίου 2018. 

Ο Πρόεδρος Η Γραμματέας 

ΑΘ. ΡΑΝΤΟΣ Σ. ΧΑΡΟΥ 

Απαγγέλθηκε δε σε δημόσια συνεδρίαση, στην αίθου¬ 
σα συνεδριάσεων του Συμβουλίου της Επικράτειας, στις 
24 Σεπτεμβρίου του ίδιου έτους. 

Η Πρόεδρος 

Μ. ΧΥΤΗΡΟΓΛΟΥ 


Αριθμ. 35/2018 

Το Πειθαρχικό Συμβούλιο των μελών του Δ.Ε.Π. 
των Ανωτάτων Εκπαιδευτικών Ιδρυμάτων (άρ¬ 
θρο 2 παρ. 2 εδ. δ, άρθρο 5 του π.δ. 160/2008, 
άρθρο 65 του ν. 3900/2010 και άρθρο 80 παρ. 5 
περ. β' και γ' του ν. 4009/2011) 

Αποτελούμενο από τους Αθανάσιο Ράντο, Αντιπρόε¬ 
δρο του Συμβουλίου της Επικράτειας, κωλυομένου του 
Προέδρου του Συμβουλίου της Επικράτειας, ως Πρόε¬ 
δρο, Ιωάννη Φιοράκη, Αρεοπαγίτη, Δέσποινα Καββαδία- 
Κωνσταντάρα, Σύμβουλο του Ελεγκτικού Συνεδρίου και 
Βενετσάνα Κυριαζοπούλου, Πρύτανιτου Πανεπιστημίου 
Πατρών, ως μέλη. Για το Πανεπιστήμιο Πελοποννήσου 
προσήλθε ο Γεώργιος Ανδρειωμένος, Αναπληρωτής 
Πρύτανη, κωλυομένου του Πρύτανη του ιδίου Πανεπι¬ 
στημίου, ο οποίος δήλωσε ότι είναι ο υπογράφων του 
πορίσματος που αφορά την εγκαλουμένη και ως εκ τού¬ 
του δεν συμπεριελήφθη στη σύνθεση του Συμβουλίου. 

Συνήλθε σε δημόσια συνεδρίαση στις 15 Ιανουάριου 
2018, ημέρα Δευτέρα και ώρα 16.00 με παρόντα τον 
αναπληρωτή Γραμματέα του Ιωάννη Μητροτάσιο, Προ¬ 
ϊστάμενο της Γραμματείας του Β' Τμήματος του Συμβου¬ 
λίου της Επικράτειας (η Γραμματέας του Συμβουλίου, 
Προϊσταμένη της ΔιεύθυνσηςτηςΓραμματείαςτου Συμ¬ 
βουλίου της Επικράτειας, είχε κώλυμα). Αντικείμενο της 
συνεδρίασης ήταν η εκδίκαση, μετά την παραπεμπτική 
σε δημόσια ακρόαση 2/2017 απόφαση του Συμβουλίου 
τούτου, της πειθαρχικής αγωγής που έχει εγερθεί από 
τον Πρύτανη του Πανεπιστημίου Πελοποννήσου κατά 
της Στυλιανής Τζιαφέρη, Επίκουρης Καθηγήτριας του 
Τμήματος Νοσηλευτικήςτου παραπάνω Πανεπιστημίου 
που παραστάθηκε αυτοπροσώπως και με τον δικηγόρο 
Γεράσιμο Ανδρικογιαννόπουλο (Α.Μ. 11064 ΔΣΑ). 

Αφού άκουσε την εισηγήτρια υποθέσεως Δ. Καββαδία- 
Κωνσταντάρα, Σύμβουλο του Ελεγκτικού Συνεδρίου η 
οποία διάβασε την 2/2017 απόφαση του Συμβουλίου 
τούτου, την εγκαλούμενη και τον δικηγόρο της, οι οποίοι 
αντέκρουσαντο κατηγορητήριο (βλ.ταυτάριθμο Πρακτι¬ 
κό συνεδριάσεως) και μελέτησε τα στοιχεία του φακέλου 
ως και το εμπρόθεσμα υποβληθέν υπόμνημα (μετά τη 
χορήγηση σχετικής προθεσμίας προς τούτο) 

Σκέφθηκε κατά το νόμο 

1. Επειδή κατά της πειθαρχικώς διωκομένης, Στυλιανής 
Τζιαφέρη, επίκουρης καθηγήτριας του Πανεπιστημίου 
Πελοποννήσου, ασκήθηκε η κρινόμενη πειθαρχική δί¬ 
ωξη (με Α.Π. 3302/28.5.2015) με την κατηγορία, όπως 
περιορίστηκε με την 2/2017 απόφαση του παρόντος 
Συμβουλίου, «Της κατοχής δεύτερης οργανικής θέσης 
σε Δημόσια Υπηρεσία παράλληλα με την θέση της στο 
Πανεπιστήμιο Πελοποννήσου. Συγκεκριμένως, η Σ.Τζια- 
φέρη, μετά τον διορισμό της (ΦΕΚ1061 /τ.Γ'/12.12.2011) 
και την ανάληψη των καθηκόντων της ως μέλος Δ.Ε.Π. 
στο Πανεπιστήμιο Πελοποννήσου, δεν παραιτήθηκε 
από την οργανική θέση που κατείχε στο Οφθαλμιατρείο 
Αθηνών, το οποίο είναι ν.π.δ.δ. και εποπτεύεται από το 
Υπουργείο Υγείας, αλλά τελούσε -από την ανάληψη των 
καθηκόντων της στο Πανεπιστήμιο- σε άδεια άνευ απο¬ 
δοχών από το Οφθαλμιατρείο Αθηνών, κατά παράβα- 

ση των διατάξεων του άρθρου 24 παρ. 1 στοιχ. γ' του 
ν. 4009/2011.». 

2. Επειδή, από τον συνδυασμό των διατάξεων των άρ¬ 
θρων 23 παρ. 1 του π.δ/τος 160/2008 «Πρότυπος Εσωτερι¬ 
κός Κανονισμός Λειτουργίας των Α.Ε.Ι.» (ΦΕΚ 220 Α'), 326 
του ν. 5343/1932 «Περί του Οργανισμού του Πανεπιστη¬ 
μίου Αθηνών» (ΦΕΚ 86 Α') και 9 του ν. 249/1976 «Περί του 
Πειθαρχικού Συμβουλίου Καθηγητών και Υφηγητών των 
Ανωτάτων Εκπαιδευτικών Ιδρυμάτων» (ΦΕΚ 7 Α') συνά¬ 
γεται ότι πειθαρχικό παράπτωμα για τα μέλη Δ.Ε.Π των 
Α.Ε.Ι. συνιστά, μεταξύ άλλων, η παραβίαση των κειμένων 
διατάξεων της νομοθεσίας περί Α.Ε.Ι., η παραβίαση των 
αποφάσεων των οργάνων του Ιδρύματος, καθώς και η 
επιδεικνυόμενη από εκπαιδευτικό λειτουργό συμπερι¬ 
φορά, που απάδει στην αξιοπρέπεια του πανεπιστημι¬ 
ακού λειτουργού. 

3. Επειδή, εξάλλου, από τον συνδυασμό των διατάξεων 
των άρθρων 2 παρ. 1 και 35 παρ. 1 και 3 του ν. 3528/2007 
(Υ.Κ., ΦΕΚ 26 Α'), όπως ισχύει, 23 παρ. 1 και 24 παρ. 1 περ. 
γ'του ν. 4009/2011 (ΦΕΚ 195/6.9.2011 Α'), καθώς και του 
άρθρου 1Β παρ. 1 του ν. 2362/1995 (ΦΕΚ 247 Α') προκύ¬ 
πτουν τα εξής: Στους καθηγητές πλήρους απασχόλησης 
των Α.Ε.Ι. απαγορεύεται να κατέχουν άλλη, πλην του δι¬ 
δακτικού προσωπικού των Α.Ε.Ι. (ή αυτή του δικαστικού 
λειτουργού ή του εκκλησιαστικού υπαλλήλου), μόνιμη 
θέση σε άλλο ν.π.δ.δ.. Αν δε πριν τον διορισμό τους ως 
καθηγητών Α.Ε.Ι. κατείχαν άλλη θέση ασυμβίβαστη με 
τον εν λόγω διορισμό, τότε, κατά πλάσμα δικαίου, θε¬ 
ωρείται ότι αυτοδικαίως παραιτούνται από την πρώτη 
θέση τους. 

Περαιτέρω, σύμφωνα με το άρθρο 16 παρ. 1 του 
ν. 4009/2001, το διδακτικό και ερευνητικό έργο των Α.Ε.Ι. 
ασκείται από τους καθηγητές, που διακρίνονται σε πρώ¬ 
της βαθμίδας, αναπληρωτές και επίκουρους, που απο¬ 
τελούν και τις μοναδικές κατηγορίες του εκπαιδευτικού 
και ερευνητικού προσωπικού. Σύμφωνα δε με το άρθρο 
77 του ιδίου νόμου, οι ως άνω κατηγορίες αντιστοιχούν 
στις προϊσχύουσες των καθηγητών, αναπληρωτών κα¬ 
θηγητών και επικούρων καθηγητών. 

Τέλος, και δοθέντος ότι οι μόνες κατηγορίες του εκπαι¬ 
δευτικού και ερευνητικού προσωπικού είναι οι προανα- 
φερόμενες, ο νομοθέτης του ν. 4009/2011 έλαβε μέρι¬ 
μνα στο άρθρο 77 παρ. 5 αυτού, όπως αντικαταστάθηκε 
από το άρθρο 5 παρ. 5 ν. 4076/10.8.2012 (ΦΕΚ 159 Α'/ 
10.8.2012) και 34 παρ. 3 και 5 ν. 4115/2013 (ΦΕΚ 24 Α'), 
για την τύχη των υπηρετούντων στα Α.Ε.Ι. λεκτόρων - 
βαθμίδα εκπαιδευτικού προσωπικού που προεβλέπετο 
από τον ν. 1268/1982, άρ. 14, όπως ίσχυε. Αυτοί όφει- 
λαν, αναλόγως με το καθεστώς στο οποίο ευρίσκοντο 
κατά την δημοσίευση του ν. 4009/2011, δηλαδή αυτό 
του μονίμου ή με θητεία, και προκειμένου να παραμεί¬ 
νουν μέλη του εκπαιδευτικού ή ερευνητικού προσωπι¬ 
κού των Α.Ε.Ι., είτε να επιδιώξουν την εξέλιξή τους στην 
βαθμίδα του επίκουρου καθηγητή είτε να αποχωρήσουν 
από το Ιδρυμα. Όφειλαν επίσης για τα πρώτα τρία έτη 
υπηρεσίας τους να είναι πλήρους απασχολήσεως, ενώ 
προβλέφθηκε ρητώς ότι, έως την δημοσίευση Οργανι¬ 
σμού των Α.Ε.Ι., οι υποχρεώσεις και τα δικαιώματα της 
νομοθεσίας για τους καθηγητές Α.Ε.Ι. επεκτείνονταν και 


στο σύνολο των λεκτόρων· συνεπώς και η απαγόρευση 
κατοχής δεύτερης θέσεως. 

4. Επειδή, στην προκειμένη υπόθεση, απ' όλα ανεξαιρέ¬ 
τως τα στοιχεία του φακέλου, συμπεριλαμβανομένης και 
της, σε εκτέλεση της 2/2017 αποφάσεως του παρόντος 
Συμβουλίου, απολογίας της εγκαλουμένης, προκύπτουν 
τα εξής: Η εγκαλουμένη διορίστηκε στο Πανεπιστήμιο 
Πελοποννήσου (ΠαΠελ) - Τμήμα Νοσηλευτικής, ως λέ¬ 
κτορας επί θητεία, στις 12.12.2011 (ΦΕΚ 1061/12.12.2011 
Γ') και ορκίστηκε στις 7.2.2012, ημερομηνία κατά την 
οποία ανέλαβε υπηρεσία στο ΠαΠελ. Πριν από τον εν 
λόγω διορισμό της κατείχε οργανική θέση στο ν.π.δ.δ. 
με την επωνυμία «Γ.Ν.Α. Ο Ευαγγελισμός - Οφθαλμια¬ 
τρείο Αθηνών - Πολυκλινική». Από το εν λόγω Νοσοκο¬ 
μείο είχε λάβει άδεια άνευ αποδοχών κατά τα χρονικά 
διαστήματα από 1.3.2012 - 28.2.2013 και από 1.3.2013 - 
28.2.2014 (σχετ. αποφ. χορηγήσεως αδείας 93/29.6.2012 
και 3/14.3.2013), ήτοι μετά την ορκωμοσία της στο Πα¬ 
Πελ έως και δύο έτη. Απάτην ανάληψη των καθηκόντων 
της στο ΠαΠελ, θεωρείται αυτοδικαίως παραιτηθείσα 
από την θέση της στο ως άνω Γ.Ν.Α., γεγονός που διαπι¬ 
στώθηκε με την από 20.6.2013 διαπιστωτική πράξη του 
Διοικητού του Νοσοκομείου (ΦΕΚ 644/20.6.2013 Γ'), ήτοι 
σχεδόν ενάμισι έτος μετά την ορκωμοσία της στο ΠαΠελ. 
Στο χρονικό διάστημα αυτό είχε λάβει χώρα επικοινωνία 
μεταξύ του ΠαΠελ, το οποίο τυχαίως και συμπτωματι- 
κώςπληροφορήθηκετην κατοχή απάτην εγκαλουμένη 
οργανικής θέσεως στο ως άνω Νοσοκομείο, με αφορ¬ 
μή αίτησή της για καταβολή χρονοεπιδόματος, για την 
χορήγηση του οποίου προσεκόμισε την 825/6.3.2012 
βεβαίωση υπηρεσιακής κατάστασης και αποδοχών του 
Οφθαλμιατρείου Αθηνών, και του Υπουργείου Παιδείας, 
προκειμένου να διευκρινιστεί το υπηρεσιακό της καθε¬ 
στώς. Αποτέλεσμα της επικοινωνίας αυτής ήταν έκδοση 
της προαναφερόμενης διαπιστωτικής πράξης του Διοι- 
κητού του Νοσοκομείου. Περαιτέρω, επ' ευκαιρία της 
διαδικασίας απογραφής για το Μητρώο Μισθοδοτουμέ- 
νωντου Ελληνικού Δημοσίου, η εγκαλουμένη απεγράφη 
στις 8.4.2013 με δική της δήλωση, ως κατέχουσα οργα¬ 
νική θέση στο «Γ.Ν.Α. Ο Ευαγγελισμός - Οφθαλμιατρείο 
Αθηνών - Πολυκλινική», στην Διεύθυνση Προσωπικού, 
άλλωστε, του οποίου υπαγόταν, έως την διαπίστωση, 
κατά τα ανωτέρω, της λύσεως της υπαλληλικής σχέσεώς 
της με το Νοσοκομείο. 

5. Με τα δεδομένα αυτά, κατά την κρίση του Συμβουλί¬ 
ου, η εγκαλουμένη υπέπεσε στο αποδιδόμενο σε αυτήν 
πειθαρχικό παράπτωμα της παραβιάσεως των κειμένων 
διατάξεων της νομοθεσίας περί Α.Ε.Ι. και ειδικότερα των 
άρθρων 24 παρ. 1 ν. 4009/2011 και 5 παρ. 5 ν. 4076/2012, 
δηλαδή της κατοχής και διατήρησης και άλλης, προγενέ¬ 
στερης, θέσεως σε ν.π.δ.δ., ήτοι στο «Γ.Ν.Α. Ο Ευαγγελι¬ 
σμός - Οφθαλμιατρείο Αθηνών - Πολυκλινική», πλην αυ¬ 
τής της λέκτορος στο ΠαΠελ. Και τούτο, παρά το ότι, κατά 
πλάσμα δικαίου, θεωρείται αυτοδικαίως παραιτηθείσα 
από την θέση της στο Νοσοκομείο, από 7.2.2012, ημε¬ 
ρομηνία αναλήψεως καθηκόντων στο ΠαΠελ, αφού, πά¬ 
ντως, εν τοις πράγμασι κατείχε και την οργανική της θέση 
στο Νοσοκομείο, ανεξαρτήτως του ότι τελούσε σε άδεια 
άνευ αποδοχών κατά το διάστημα μετά την ανάληψη των 

καθηκόντων της στο ΠαΠελ. Μάλιστα ακριβώς τούτο 
καταδεικνύει υπηρεσιακό δεσμό με το Νοσοκομείο. Κατά 
την ειδικότερη γνώμη όμως της εισηγήτριας της υποθέ- 
σεως, εφ'όσον η υπηρεσιακή σχέση της εγκαλουμένης 
με το ως άνω Νοσοκομείο λύθηκε αυτοδικαίως μετά την 
ανάληψη υπηρεσίας ως λέκτορος και, συνεπώς, νομικώς 
κατείχε μόνο την θέση της στο ΠαΠελ, δεν υπέπεσε στο 
ειδικώς αναφερόμενο ως άνω πειθαρχικό παράπτωμα, 
ως άγεται ενώπιον του παρόντος Συμβουλίου. Εν τούτοις, 
το γεγονός ότι δεν υπέβαλε αμέσως, μετά την ανάληψη 
των καθηκόντων της στο ΠαΠελ, την παραίτησή της από 
το Νοσοκομείο, ενώ ήταν ευρέως γνωστή στον ακαδη¬ 
μαϊκό κύκλο η απαγόρευση κατοχής δεύτερης θέσεως, 
και ότι λόγω της τυχαίας γνώσεως από το Πανεπιστήμιο 
του υπηρεσιακού καθεστώτος αυτής, αποδύθηκε αυτό 
επί σχεδόν ενάμισι έτος σε υπηρεσιακή αλληλογραφία 
με τους φορείς, όπως αναφέρεται ανωτέρω, προκειμένου 
εν τέλει να διευκρινιστεί το υπηρεσιακό της καθεστώς 
και να εκδοθεί η διαπιστωτική πράξη παύσεώςτης από 
την θέση της στο Νοσοκομείο, δεικνύει εκ μέρους της 
εγκαλουμένης συμπεριφορά που δεν αρμόζει σε πανε¬ 
πιστημιακό λειτουργό, ο οποίος οφείλει να διευκολύνει 
την λειτουργία του Ιδρύματος και να επιδεικνύει πνεύμα 
καλής θελήσεως και συνεργασίας, κατά παράβαση των 
διατάξεων του άρθρου 23 παρ. 1 ν. 4009/2011. 


Κατόπιν των ανωτέρω πρέπει, κατά την ομόφωνη γνώ¬ 
μη του Συμβουλίου, να επιβληθεί στην εγκαλουμένη, 
εν όψει των συγκεκριμένων συνθηκών τελέσεως του 
πειθαρχικού παραπτώματος, η πειθαρχική ποινή της 
επιπλήξεως. 

Για τους λόγους αυτούς 

Δέχεται την κρινόμενη πειθαρχική αγωγή. 

Αποφαίνεται ότι η Στυλιανή Τζιαφέρη του Γεωργίου 
υπέπεσε στο πειθαρχικό παράπτωμα της κατοχής δεύ¬ 
τερης θέσεως. 

Επιβάλλει σε αυτήν την ποινή της έγγραφης επιπλή- 
ξεως. 

Κρίθηκε και αποφασίστηκε στην Αθήνα, στις 26 Φε¬ 
βρουάριου 2018. 

Ο Πρόεδρος Ο Γραμματέας 

ΑΘ. ΡΑΝΤΟΣ ΙΩ. ΜΗΤΡΟΤΑΣΙΟΣ 

Απαγγέλθηκε δε σε δημόσια συνεδρίαση, στην αίθου¬ 
σα συνεδριάσεων του Συμβουλίου της Επικράτειας, στις 
24 Σεπτεμβρίου του ίδιου έτους. 

Η Πρόεδρος 
Μ. ΧΥΤΗΡΟΓΛΟΥ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νινινι.βΧ.φ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ωιχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί^ΡΤΤτττ^ ι :■ ' .'^ιτη '/.τ, 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 




























